Szigethalmi Polgármesteri Hivatal Pályázatot hirdet Adóügyi ügyintéző munkakör betöltésére

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Szigethalom, Kossuth L. u. 10.

**A munkakörhöz tartozó főbb tevékenységi körök:**

A helyi adókról szóló 1990. évi C. törvény és a vonatkozó helyi rendelet alapján kivethető adókkal kapcsolatos ügyintézés (magánszemélyek kommunális adója és építményadóval kapcsolatos adóbevallások feldolgozása, bejelentések, kérelmek ügyintézése, könyvelés, stb.) Az adózás rendjéről szóló 2003. évi XCII. törvény alapján a munkakörbe tartozó feladat és hatáskör gyakorlása. Statisztikai jelentések készítése. Adóellenőrzési feladatok ellátása.

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény, valamint a Közszolgálati Szabályzat rendelkezései az irányadók.

**Pályázati feltételek:**

• Magyar állampolgárság,

• Cselekvőképesség,

• Büntetlen előélet,

* Közgazdasági középiskolai végzettség; vagy gimnáziumi/középiskolai végzettség és gazdaságtudományi, statisztikai, banki ügyintézői, informatikai, műszaki, logisztikai, menedzserasszisztens szakképesítés,

• Felhasználói szintű MS Office (irodai alkalmazások),

• Vagyonnyilatkozat tételi eljárás lefolytatása,

**A pályázat elbírálásánál előnyt jelent:**

* hasonló munkakörben szerzett tapasztalat,
* Közigazgatási alapvizsga,
* ONKADO program ismerete, ASP program ismerete - Legalább 1-3 év szakmai tapasztalat,
* felsőfokú végzettség

**Előnyt jelentő kompetenciák:**

•         Jó szintű kommunikációs és szervező képesség, problémamegoldó és együttműködési képesség

**A pályázat részeként benyújtandó iratok, igazolások:**

• A pályázathoz csatolandó a 45/2012. (III.20.) Korm. rendeletben meghatározott tartalmú részletes szakmai önéletrajz, motivációs levél, végzettséget tanúsító okiratok, bizonyítványok másolatai; 3 hónapnál nem régebbi erkölcsi bizonyítvány vagy annak megkéréséről szóló igazolás, valamint nyilatkozat arról, hogy az elbírálásban résztvevő személyek a pályázatát megismerhetik. A pályázat benyújtásakor kérjük szíveskedjék feltüntetni a munkakör megnevezését.

**A munkakör betölthetőségének időpontja:**

A munkakör legkorábban a pályázatok elbírálását követően azonnal betölthető.

**A pályázat benyújtásának határideje**: 2017. február 6.

**A pályázatok benyújtásának módja:**

• Elektronikus úton a titkarsag@szigethalom.hu e-mail címen keresztül

* Postai úton, a pályázatnak a Szigethalmi Polgármesteri Hivatal címére történő megküldésével (2315 Szigethalom, Kossuth Lajos utca 10. ). Kérjük a borítékon feltüntetni a munkakör megnevezését: adóügyi ügyintéző.

**A pályázati eljárás, a pályázat elbírálásának módja, rendje:**

A Kttv. 46. § (1) bekezdése alapján a kinevezés 6 hónapos próbaidő kikötésével jön létre. A pályázatokról a polgármester egyetértésével a jegyző dönt. A pályázat kiírója fenntartja a jogot a pályázat eredménytelenné nyilvánítására. A sikertelenül, illetve érvénytelenül pályázók részére a pályázati anyag visszaküldésre kerül.

**A pályázat elbírálásának határideje:** 2017. február 10.

 A munkáltatóval kapcsolatban további információt a www.szigethalom.hu honlapon szerezhet.